Styremøte for Frambus venner 26.01.2021

Tilstede fra styret: Sissel Bredesen, Vivi Bergsaker, Thea Wang, Sofie Sæter

Fraværende : Geir Lippestad

Tilstede fra stiftelsen Frambu; Karsten Barton, Kristian Kristoffersen, Lisen Mohr

Referent: Lisen og Karsten

**To Frambu ansatte presenterte ideer/aktiviteter for Frambu s venner:**

Bjørn-Magne Stuestøl : Nettspillet «Minecraft». Bibliotekene i Stokke og Sandefjord har arrangert byggekonkurranser i nettspillet «Minecraft». Noe som har aktivitert barn og unge . Vi har fått oppsettet fra Stokke bibliotek. Skal bruke den versjonen som passer best på nettbrett.

Tanken er å sette opp dette som aktivitet på Frambus venners nettside (facebook?) En reel konkurranse på Sjelden dagen – eller dag før en høytid. Gi en større oppgave : ca 1,5 timer. Kanskje også foreslå en gruppe oppgave – noe som kan fremme kreativiteten.

Skal først prøve dette ut blant barn av Frambu s ansatte og deres venner.

Kåring av det beste byggverket.

Styret enige om at dette skal prøves ut.

Chrisopher Knutsen: forslag til en fund raising. (Jeg har ikke fått eller sett dokumentet han har sendt ut).

Forslag til en Frambugalla – Sending på Facebook på sjeldendagen med ulike underholdningsbidrag.

Mål: å kunne nå ut til mange som ikke kjenner til stiftelsen. Synne og Simen er tiltenkt i dette arbeidet. De skal få betalt. ( budsjett i dokumentet som er sendt ut?) Budsjett på kr. 15000.   
René skal se på oppdatering av nettsiden i denne forbindelsen.

Sissel og Vivi: fint med mer aktivitet på nettsiden. Karsten understreker at Facebooksiden skal være mest levende.

Styret gir tilslag til begge aktiviteter.

**Aktuelle saker;**

**Oppsummering ift foreningens inntekter, medlemstall og planlagte aktiviteter.**

* På konto pr 22. januar 132 082.-
* (12 500,- inn på konto ila januar - facebook i desmber + 2500.- norsk tipping )
* Inntekter 2020
  + 6400.- norsk tipping
  + 71000.- facebook
  + 700.- andre gaver
* 9 familimedlemskap, 16 enkeltmedlemskap + 2 foreninger

**Behandle søknad om støtte til Fjellcamp 2021**

Søknad videreført fra i fjor ( som ble avlyst). Midler fra Bufdir skal rapporteres inn i januar 2022. Søknad fra Simen Aabøe og Stine Borgen for 2020 ble avtalt overført til 2021 grunnet avlysningen (Søknad vedlagt innkallingen);

* Plass til 20 deltakere – kan muligens utvide til 25.
* Ønsker at deltakerne skal ha minst mulig egenandel.
* Spm om det i hele tatt kan bli aktuelt med camp. Umulig å avgjøre nå. Alle må være vaksinert og kravene til karantene/Isolasjon må være moderert.
* Skal Frambu s venner dekke hele egenandelen? Noe diskusjon.
* Enighet om kr. 3000 pr person. Ønske om å ha noe igjen på konto med tanke på nye forslag til aktiviteter og ikke minst årsmøtet. Det ble også understreket at Christopher Knutsens prosjekt skal ha kr. 15000. + eventuell andre utgifter.

**Skal det jobbes med verving av nye kandidater til styret til årsmøtet 2021? Hvordan organisere dette eventuelle arbeidet.**

Vivi og Sissel ønsker å avslutte sine styreverv. Thea og Sofie kan sitte et år til, men vil ikke stå i veien for nye kandidater som melder seg. I vedtektene står at det skal velges en valgkomite blant medlemmene. Det er ikke mange medlemmer å velge imellom. Etter diskusjon ble det enighet om at Karsten og Kristian skal være valgkomite. De vil ta imot og komme med forslag til kandidater. Det nåværende styret har fungert godt med medlemmer som representerer tidligere ansatte og tidligere leirledere. Styret får en navneliste over ordinære medlemmer til neste styremøte.

**Er det behov for endring av foreningens vedtekter. Årsmøtet skal ifølge vedtektene avholdes ila første kvartal. Praksis siste to år har vært gjennomføring i 3. kvartal;**

Det er enighet om at vedtektene bør endres slik at de gjenspeiler foreningens praksis.

Det må være klart i vedtektene hvor lenge styremedlemmene skal sitte. Til årsmøte bør det fremgå hvem som står til valg/hvilke verv som skal fylles av nye kandidater. Det er ellers viktig at ikke alle skiftes ut på en gang, og det bør være plass til at vara medlemmer deltar aktivt, dersom de er motivert for det.

$15 bør endres til frist før årsmøtet.

Kristian: ifølge Brønnøysund registrene trenger vi ikke en datofestet årsmøte. Han ser på vedtektene og leverer forslag til nye vedtekter til neste styremøtet. Styret tar da stilling til forslaget og fremmer forslag til nye vedtekter til årsmøtet 2021.

**Andre inntektskilder og muligheter for sponsorer? Noen ideer som kan deles og drøftes?**

Saken satt på vent. Dette følges opp på neste styremøte.

Eventuelt saker;

Innmeldingsløsningen og nettsiden oppleves ikke bra nok.  Det meldes om at flere opplever at de strever med å melde seg inn. Noen har forsøkt å logge seg inn for å betale/fornye medlemskap, men har ikke lykkes med det.

Karsten - Vi ser at løsningen ikke er optimal og har forsøkt å tilpasse det best mulig, gitt begrensningene. All betaling er nå tatt over til vipps eller direkte kontoinnbetaling, etter at Stripeløsningen sviktet gjentatte ganger. Man kunne ønske seg et bedre medlemsregister/system, men gitt foreningens størrelse virker det hensiktsmessig å fortsette å administrer medlemskap og betalinger manuelt enn så lenge. Det er ellers avtalt at Rene, ansatt i innovasjonsavdelingen, skal se på nettsiden og forsøke å gjøre denne bedre. Det er mulig dette vil gi en bedre innmeldings- og betalingsløsning.

Vedrørende betaling/fornying for 2021 – det kommer e post/sms i slutten av Februar med mulighet for Vippsbetaling .